**Avtomobillarni ta’mirlash va saqlash binosini (garaj) hamda geologik topilmalarni saqlash omborxonalarini yangi qurish va qayta qurish ob’yekti bo‘yicha loyiha-smeta va loyiha-qidiruv**

**ishlarini tayyorlash bo‘yicha**

**\_\_\_\_\_\_ - sonli SHARTNOMA**

Toshkent shahri “ \_\_\_ ” \_\_\_\_\_\_\_\_\_\_ 2022 yil

Keyingi o‘rinlarda Buyurtmachi deb yuritiladigan **“O’zbek geologiya qidiruv” AJ** nomidan va keyingi o‘rinlarda Loyihachi deb yuritiladigan **“\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_” MCHJ** nomidan Ustav asosida ish yurituvchi direktor \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ quyidagi shartnomani tuzdilar:

1. **Shartnoma predmeti**

1.1. Loyihachi Buyurtmachining topshirig‘i bo‘yicha belgilangan muddatda **Avtomobillarni ta’mirlash va saqlash binosini (garaj) hamda geologik topilmalarni saqlash omborxonalarini yangi qurish va qayta qurish** ob’yektining ishchi loyiha-smeta hujjatlari, loyiha-qidiruv ishlarini ishlab chiqish va davlat ekspertizasidan o‘tkazish majburiyatini, Buyurtmachi esa uni qabul qilib olish majburiyatini o‘z zimmasiga oladi.

1.2. Bajariladigan ishlar tasdiqlangan loyiha oldi topshirig‘iga asosan amalga oshiriladi.

1.3. Shartnoma loyiha va loyiha-qidiruv ishlarini ishlab chiqishga, loyiha hujjatlarini tegishli ekspertizadan o‘tkazish va texnik shartlarni (APZ-O‘zbekiston Respublikasi Davlat Arxitektura va Qurilish qo‘mitasining 2017 yil 20-sentyabrdagi №8688/3302-sonli xatiga asosan zarur xollarda) tayyorlash bilan bog‘liq boshqa ishlarga tuzilgan.

1.4. Shartnoma O‘zbekiston Respublikasi Moliya vazirligidan ro‘yxatdan o‘tgan kundan boshlab kuchga kiradi xamda Loyiha-smeta hujjatlarini ishlab chiqish va buyurtmachiga topshirish ishlari mazkur shartnomaning 2-ilovasidagi muddatda tugatiladi.

1.5. Loyihachi loyiha-smeta hujjatlariga ijobiy davlat ekspertiza xulosasini olgandan so‘ng 5 kun ichida 3 (uch) nusxada loyiha-smeta hujjatlarini va tegishli hujjatlarni Buyurtmachiga taqdim etishi kerak.

**2. Shartnoma bahosi va to‘lovlar qoidalari**

2.1. Ishlarni amalga oshirishning baxosi 1-ilovaga muvofiq \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, QQS 15% bilan so‘mni tashkil qiladi va mazkur shartnomaning 2-ilovasidagi loyiha ishlarini bajarish jadvaliga muvofiq bajariladi.

2.2. Buyurtmachi shartnoma O‘zbekiston Respublikasi Moliya vazirligidan ro‘yxatdan o‘tgandan so‘ng 10 kun ichida shartnoma summasining 15% miqdorida avans to‘lovini amalga oshiradi.

2.3. Bajarilgan ishlar uchun joriy moliyalashtirish Buyurtmachi va Loyihachi tomonidan dalolatnomalar rasmiylashtirilib 15 kun ichida amalga oshiriladi.

2.4. Loyiha-smeta hujjatlari buyurtmachi tomonidan ko‘rib chiqilib, ekspertizaga taqdim etilgandan so‘ng, jami ishlar hajmining 70% foiz miqdorigacha ishlar bajarilgan deb qabul qilinadi.

Ob’yekt bo‘yicha ekspertiza xulosasi olingandan so‘ng va 3 (uch) nusxada loyiha-smeta hujjatlari va loyiha-qidiruv ishlari Buyurtmachiga taqdim etilgandan keyin qolgan mablag‘ topshirish-qabul qilish dalolatnomasi rasmiylashtirilib, (mazkur shartnomaning 2.3-bandiga asosan) moliyalashtiriladi.

2.5. Ishlar qiymati uzil-kesil hisoblanadi va keyinchalik qayta ko‘rib chiqilishi mumkin emas, quyidagi hollar bundan mustasno:

ishlar qiymatini ko‘paytirishga yengib bo‘lmaydigan kuch (fors-major) holatlari sabab bo‘lganda;

ishlar hajmi O‘zbekiston Respublikasi Xukumatining tegishli qarorlari asosida Buyurtmachi tomonidan o‘zgartirilganda.

**3.Tomonlar majburiyatlari**

3.1. Buyurtmachi:

- barcha ishlar bajarib bo‘lingandan keyin belgilangan shartnoma narxining xammasini Loyihachiga to‘lashi yoki ishlarning ayrim bosqichlari tugallanganidan keyin shartnoma narxining tegishli qismini to‘lashi;

- tayyorlangan loyiha-smeta hujjatlarining yoki bajarilgan qidiruv ishlarining kamchiliklari borligi munosabati bilan uchinchi shaxs tomonidan buyurtmachiga nisbatan qo‘zg‘atilgan da’vo arizasidan ishda qatnashishga Loyihachi jalb qilishi shart.

3.2. Loyihachi:

- Loyiha va qidiruv ishlarini bajarish uchun dastlabki ma’lumotlarning xaqqoniyligiga, shuningdek loyiha-smeta hujjatlaridagi qabul qilingan loyihaviy yechimlarga javobgardir;

- loyiha-smeta hujjatlarini ishlab chiqqandan so‘ng loyiha-smeta hujjatlarini davlat ekspertizasi va kompleks ekspertizadan o‘tkazishda ishtirok etadi.

- loyiha va qidiruv ishlarini bajarish uchun topshiriqdagi va boshqa dastlabki ma’lumotlardagi talablarga, O’zbekiston Respublikasining tegishli amaldagi qonunlariga hamda boshqa me’yoriy hujjatlarga qat’iy rioya qilishi shart;

- ishlarni loyihalash haqidagi topshiriq va boshqa dastlabki ma’lumotlarga muvofiq bajarishi;

- tayyor bo‘lgan loyiha-smeta hujjatlarini buyurtmachi va foydalanuvchi tashkilotlar (shu jumladan suv ta’minoti, elektr tarmoqlari, gaz ta’minoti korxonalari) bilan kelishib olishi shart;

- tayyor bo‘lgan loyiha-smeta hujjatlarini va qidiruv ishlari natijalarini shartnomada belgilangan muddatlarda buyurtmachiga topshirishi;

- buyurtmachining roziligisiz loyiha-smeta hujjatlarini uchinchi shaxslarga bermasligi shart.

**3.4. O‘zbekiston Respublikasi Prezidentining 2018 yil 14 noyabrdagi PF-5577-son farmoniga asosan ob’yektni qurishning barcha bosqichlarida mualliflik nazorati majburiydir va Loyihachi shartnoma qiymati doirasida mualliflik nazorati olib borishi shart;**

3.5. **Loyihachi loyiha-smeta hujjatlarida qabul qilgan loyihaviy yechimlari uchun yohud ularda aniqlangan kamchiliklar uchun javobgardir.** Shuningdek keyinchalik qurilish jarayonida, shuningdek tayyorlangan loyiha-smeta hujjatlari va bajarilgan qidiruv ishlari ma’lumotlari asosida barpo etilgan ob’yektni ishlatish jarayonida aniqlangan kamchiliklar uchun javobgar bo‘ladi. Loyiha-smeta hujjatlarida yoki qidiruv ishlarida kamchiliklar aniqlangan taqdirda Loyihachi Buyurtmachining talabi bilan loyiha-smeta hujjatlarini bepul qayta ishlab chiqish va shunga muvofiq zarur qo‘shimcha qidiruv ishlarini bajarish, shuningdek, agar qonunda yoki shartnomada boshqacha tartib belgilangan bo‘lmasa, keltirilgan zararni buyurtmachiga to‘lashi shart.

 **4. Ishlarni topshirish va qabul qilish tartibi**

4.1. Bajarilgan ishlarni topshirish va qabul qilish Loyiha-smeta hujjatlarini bajarish loyiha oldi topshirig‘i talablariga binoan belgilanadi.

4.2. Ishlar bajarilishining alohida bosqichi va shartnoma bo‘yicha belgilangan jami ishlar tugagandan so‘ng Loyihachi Buyurtmachiga ishlarni topshirish va qabul qilish dalolatnomasi bilan hujjatlar to‘plamini topshiradi.

4.3. Buyurtmachi ishlarni topshirish va qabul qilish dalolatnomasi va mazkur shartnomaning 4.2 bandida ko‘rsatilgan hisobot hujjatlarini olgandan so‘ng 10 kun mobaynida ishlarni qabul qilish va Loyihachiga imzolangan topshirish va qabul qilish dalolatnomasini yoki ishlarni qabul qilmaslikning asoslangan rad javobini yuborishni o‘z zimmasiga oladi.

4.4. Buyurtmachi ishlarni qabul qilmasligining asosli rad javobini bergan holda zarur bo‘lgan qo‘shimcha ishlarning ro‘yxati va ularning bajarilish muddatlarini ko‘rsatgan holda, ikki tomonlama dalolatnoma tuziladi.

4.5. Agar ishlarni bajarilish jarayonida uni davom ettirish maqsadga muvofiq emasligi aniqlansa, tomonlar 5 kun muddat ichida uni to‘xtatish to‘g‘risida bir-birini xabardor qilishi va 15 kun ichida ishlarni davom ettirish maqsadga muvofiq yoki muvofiq emasligi to‘g‘risidagi masalani ko‘rib chiqishi shart. Ishlarning to‘xtatilishi tomonlar uchun O‘zbekiston Respublikasi Fuqarolar kodeksida ko‘zda tutilgan oqibatlar va javobgarlikka olib keladi.

4.6. Tomonlardan biri mazkur shartnomada ko‘zda tutilgan ishlarni to‘xtatish to‘g‘risida yozma xabar bergan vaqt o‘zaro hisob-kitob qilish vaqti hisoblanadi.

4.7. Lozim topilgan hollarda tomonlar xolis ekspertlarga Loyiha bo‘yicha xulosa uchun murojaat qilishi mumkin.

**5. Konfidensial ma’lumotlarni himoyalash**

 5.1. Ishlar bajarilishi davrida Loyihachi o‘zi konfidensial hisoblanadigan ma’lumotlar ishlab chiqqan yoki ularni Buyurtmachidan olgan hollarda ularni himoyalash, oshkor bo‘lishini oldini olish maqsadida tegishli tadbir va choralar ko‘radi.

**6. Qo‘shimcha shartlar**

 6.1. Loyihachi loyihani muddatidan oldin bajargan holda, Buyurtmachi uni mazkur shartnomaning 4-moddasiga asosan qabul qiladi va o‘rnatilgan tartibda to‘lovni amalga oshiradi.

6.2. O‘zaro muloqat yo‘li bilan hal qilinmagan muammolar qonun hujjatlarida o‘rnatilgan tartibda hal qilinadi. Kelishuvga kelinmagan takdirda tortishuvlar, kelishmovchiliklar, nizolar O‘rtachirchiq tumanlararo Iqtisodiy sudida e’tiroz tartibiga rioya qilgan xolda, ko‘rib chikiladi. E’tirozlar yozma ravishda taqdim qilinishi kerak va ularni ko‘rib chiqish muddati e’tiroz bildirilgan tomon olganidan keyin 1 (bir) oy muddatni tashkil etadi.

6.3. Shartnomaga tomonlar roziligi asosida, yozma ravishda o‘zgartirishlar va qo‘shimchalar kiritilishi mumkin.

6.4. Loyihachi shartnomada ko‘rsatilgan ishlarni bajarish uchun, Buyurtmachini belgilangan tartibda ma’lum qilgan holda, uchinchi shaxslarni jalb qilish huquqiga ega.

6.5. Buyurtmachi tomonidan dastlabki to‘lov o‘z vaktida o‘tkazilmagan xolda kechiktirilganda ishlarni tugallash muddati to‘lov yoxud taqdim kechiktirilgan vaqtga qadar uzaytiriladi.

6.6. Buyurtmachi tomonidan to‘lovlar bilan bog‘liq o‘z majburiyatlari kechiktirilgan har bir kun uchun majburiyatlarning bajarilmagan qismining 0,4 foizi miqdorida penya to‘lanadi, bunda penyaning umumiy summasi bajarilmagan ishlar yoki ko‘rsatilmagan xizmatlar qiymatining 50 foizidan oshmasligi lozim, bunda Buyurtmachiga bog‘liq bo‘lmagan holatlar bundan mustasno.

6.7. Loyihachi tomonidan loyiha-smeta hujjatlarini tayyorlash va buyurtmachiga topshirish o‘z vaqtida bajarilmay majburiyatlar buzilgan bo‘lsa, Loyihachi Buyurtmachiga muddati o‘tkazib yuborilgan har bir kun uchun majburiyatlarning bajarilmagan qismining 0,5 foizi miqdorida penya to‘laydi, biroq bunda penyaning umumiy summasi bajarilmagan ishlar yoki ko‘rsatilmagan xizmatlar qiymatining 50 foizidan oshmasligi lozim;

6.8. To‘langan penya yoki jarimalar tomonlarni ushbu shartnoma bo‘yicha o‘z majburiyatlarini bajarishdan ozod qilmaydi.

6.9. Ushbu shartnoma o‘zbek tilida ikki nusxada tuzildi.

6.10. Mazkur shartnoma tomonlar o‘z majburiyatlarini to‘liq bajarguncha qadar xamda 2022 yil 31 dekabrgacha amal qiladi.

6.11. Shartnomaga quyidagilar ilova qilinadi:

• Shartnoma bahosining kelishuvi bayonnomasi (1-ilova)

• Loyiha-smeta va qiduruv ishlarini bajarish uchun kalendar rejasi (2-ilova)

• Loyiha va qidiruv ishlari narxini aniqlash smetasi (3-ilova)

**7. Tomonlarning manzili va hisob raqamlari**

|  |  |
| --- | --- |
| **“Buyurtmachi”** | **“Loyihachi”** |
| **“O’zbek Geologiya Qidiruv” AJ** |  |
| **Boshqaruv Raisi: \_\_\_\_\_\_\_\_\_\_\_\_\_\_** | **Direktor: \_\_\_\_\_\_\_\_\_\_\_\_\_** |

**2022 yil «\_\_\_\_» \_\_\_\_\_\_\_\_\_\_dagi \_\_\_\_\_\_ -sonli shartnomaga 1- ilova**

**Shartnoma bahosining kelishuv**

**B A Y О N N O M A S I**

Biz, quyida imzo chekuvchilar Avtomobillarni ta’mirlash va saqlash binosini (garaj) hamda geologik topilmalarni saqlash omborxonalarini yangi qurish va qayta qurish ob’ekti bo‘yicha 2022 yil “\_\_\_” \_\_\_\_\_\_\_\_\_ dagi \_\_\_\_\_\_\_\_\_\_\_\_ -sonli shartnoma bahosi \_\_\_\_\_\_\_\_\_\_\_\_\_\_\_(\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_) QQS 15% bilan, so‘mga teng deb kelishilganini tasdiqlaymiz.

Ushbu bayonnoma Buyurtmachi va Loyihachi o‘rtasida o‘zaro hisob–kitoblarni amalga oshirish uchun asos hisoblanadi.

|  |  |  |
| --- | --- | --- |
| **“Buyurtmachi”** |  | **“Loyihachi”** |
| **“O’zbek geologiya qidiruv” AJ** |  |  |
|  **Boshqaruv Raisi: \_\_\_\_\_\_\_\_\_\_\_\_\_\_\_\_\_\_**  |  | **Direktor \_\_\_\_\_\_\_\_\_\_\_\_\_\_\_\_\_\_\_**  |

**2022 yil «\_\_\_\_» \_\_\_\_\_\_\_\_\_\_dagi \_\_\_\_\_\_ -sonli shartnomaga 2- ilova**

**Loyiha-smeta va qiduruv ishlarini bajarish uchun**

**KALENDAR REJASI**

|  |  |  |  |
| --- | --- | --- | --- |
| **Т/р** | **Shartnoma bo‘yicha ishlar nomi** | **Bajarish muddati** | **Hisob-kitob narxi, so‘mda** |
| 1 | Avtomobillarni ta’mirlash va saqlash binosini (garaj) hamda geologik topilmalarni saqlash omborxonalarini yangi qurish va qayta qurish ob’yektining ishchi loyiha-smeta hujjatlari, loyiha-qidiruv ishlarini ishlab chiqish  | Boshlang‘ich to‘lov amalga oshirilgandan so‘ng 30 kun | \_\_\_\_\_\_\_\_\_\_\_\_\_\_\_\_ so‘mni tashkil qiladi, QQS 15% bilan |

|  |  |  |
| --- | --- | --- |
| **“Buyurtmachi”** |  | **“Loyihachi”** |
| **“O’zbek geologiya qidiruv” AJ** |  |  |
|  **Boshqaruv Raisi: \_\_\_\_\_\_\_\_\_\_\_\_\_\_\_\_\_\_**  |  | **Direktor \_\_\_\_\_\_\_\_\_**  |

**2022 yil «\_\_\_\_» \_\_\_\_\_\_\_\_\_\_dagi \_\_\_\_\_\_ -sonli shartnomaga 3- ilova**

**Loyiha va qidiruv ishlari narxini aniqlash smetasi**

**“O’zbek geologiya qidiruv” AJ**

**Boshqaruv Raisi: M.A. ILXAMOVga**

**K A F O L A T X A T I**

Avtomobillarni ta’mirlash va saqlash binosini (garaj) hamda geologik topilmalarni saqlash omborxonalarini yangi qurish va qayta qurish ob’yekti bo‘yicha “\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_” MCHJ loyiha tashkilotimiz tomonidan tanlov savdolarida qatnashish davrida taqdim etgan tanlov hujjatlarimizdagi loyiha-smeta hujjatlarini tayyorlash uchun belgilangan muddatlarni tashkilotimiz sharoitidan kelib chiqib **30** kun muddatda loyiha-smeta hujjatlari to‘liq ishlab chiqib buyurtmachiga taqdim etilishini hamda tayyorlangan loyiha-smeta hujjatlaridagi fizik ish hajmlari va ishchi loyihalar bir-biriga to‘g‘ri kelishini kafolatlaymiz.

Agarda qurilish davrida loyiha-smeta hujjatlaridagi fizik ish hajmlari bir-biriga mos kelmaslik holatlari yoki kamchiliklar yuzaga kelsa, vujudga kelgan kamchiliklar loyiha tashkilotimiz hisobidan to‘liq qoplanishi haqida ogohlantirildik.

**Loyiha tashkiloti direktori: \_\_\_\_\_\_\_\_\_\_\_\_\_\_\_\_\_\_\_\_\_\_\_\_**